גלי צה''ל (או גל''צ) היא תחנת רדיו צבאית שמשדרת משנת 1950. תחנת גל''צ נחשבת יחידה של אכ''א (אגף כוח אדם) בצה''ל ולה 9 מחלקות – מטה התחנה, מחלקת השידורים, מחלקת התוכניות, מחלקת החדשות, מחלקת שיווק ומדיה, צוות האתר והאפליקציה, חטיבת ההנדסה, צוות דיגיטל וגלגלצ, שנחשבת כמחלקה של גל''צ אבל היא תחנת שידור נפרדת. מלש''בים רבים חולמים על שירות בגלי צה''ל באחת מהמחלקות השונות, כי מדובר בשירות מעניין ומשמעותי ובמקפצה אדירה להשתלבות בעולם התקשורת גם לאחר היציאה לאזרחות.